十四科頭 善惡不二
作者：寶誌
朝代：唐

paragraphs: 我自身心快樂，翛然無善無惡。
法身自在無方，觸目無非正覺。
六塵本來空寂，凡夫妄生執著。
湼槃生死太平，四海阿誰厚薄？
無爲大道自然，不用將心畫度。
故菩薩散誕靈通，所作常含妙覺。
聲聞執法坐禪，如蠶吐絲自縛。
法性本來圓明，病愈何須執藥。
了知諸法平等，翛然清虛快樂。